ናብ ብልጽግና ምስ መጻእኩ ክሳዕ ክንድቲ ኣይኮነን እቲ ተጽዕኖ። ተስፋ ዝቖረጹ ይመስለኒ። መእተዊ ስለዝሰኣንሉ ኣተሓሕዛይን ቃልሰይን ስለዝፈልጡ ነቲ ነገር ክትንክፍዎ ዝደለዩ ኣይመስለንን። ኣብ ልዕሊ ካልኦት ግን ብዙሕ ጸቕጢ እዩ ዘጋጥም። ምናልባት ካልእ ሽርሒ ክህልዎም ስለዝኽእል ብተራ ነገር ክተናኽፉኒ ዝደልዩ ኣይመስለንን። ዝኾነ ኮይኑ እዚ ቃልሲ እዩ። ህዝቢ ትግራይ ክኽበር ክጥቀም ኢና ንሰርሕ ዘለና። እዚ ከኣ ቅዱስ ዕላማ እዩ። እቲ ዝተበገስናሉ ዕላማ ቅዱስን ዓብን ዕላማ ስለዝኾነ፡ ህዝቢ እውን ስለዝርእዮን ብዙሕ ደጋፊ ስለዘለናን እዮም ከኣ እዮም ክዕወቱ ዘይከኣሉ ይመስለኒ። ክሳብ ሕጂ ጉልሕ ተጽዕኖ ኣይበጽሓንን። እንተደኣ ከምኡ ኮይኑ ግን ስለምንታይ ኢኻ ንትግራይ ዘይትኸይድ?
